NaiveNeuron/SloPal huggingface dataset:
Kočiš, Eduard, poslanec NR SR (2020-04-22):
Ďakujem pekne za slovo, pán predsedajúci. Pán podpredseda Šuliga, Šeliga, pardon, rozprávate o tom, ako programové vyhlásenie vlády vznikalo ťažko, ako bolo veľmi namáhavé ho napísať, čo všetko obsahuje, aké je to komplikované v tejto situácii, ale ja sa len pýtam, kde je to všetko tak krásne napísané. Naozaj neviem. Je tam uvedených niekoľko vašich snov, vašich utopistických predstáv. Čítal som si veľmi pozorne asi trikrát celé programové vyhlásenie vlády a naozaj tam nenachádzam ani polovicu vecí, čo tu zatiaľ predrečníci z vládnej koalície rozprávajú. Sú tam len nezmysly, plané reči, chabé sľuby, nič priame, nič konkrétne a vami naozaj prezentované relácie som tam fakt nenašiel. Po obsahovej stránke sú to len veľmi plané reči – a to zdôrazňujem s troma výkričníkmi. Po odbornej stránke je tu len nekonečné množstvo sľubov. Nie je tam čas, nie je tam miesto, nie je tam zámer. Celý tento dokument je naozaj iba veľmi zle napísaná slohová práca, na ktorú ste tak všetci zatiaľ hrdí. A zaujal ma váš záver, čo sa týka ospevovania pani Veroniky Remišovej. Podpredsedníčka vlády, ktorej osobné ambície sa museli naplniť až natoľko, že ju vymenujete za ministerku a zriadite pre ňu samostatné ministerstvo, kde ona, vyštudovaná bábkoherečka, bude riadiť eurofondy. Tu si už dovolím len poznamenať na záver asi toľko, že skúste sa zamyslieť nad tým, či by nedoštudovaný poľnohospodár nemohol riadiť ministerstvo zdravotníctva. Ďakujem.
Pčolinský, Peter, poslanec NR SR (2020-06-05):
Ďakujem pekne. Osobne si myslím, že hazard treba veľmi, veľmi prísne regulovať, ale v tejto situácii treba si uvedomiť, že tam pracuje asi 12-tisíc ľudí, pre ktorých, bohužiaľ, nemáme dnes inú prácu. Pokiaľ by sme ju mali, tak kľudne sa poďme baviť, že ich ideme zarezať, ale pre týchto ľudí my prácu nemáme. Čiže tak ako kolega povedal, v tejto chvíli musíme tie platby odložiť. To znamená, je tam posun asi o 4 mesiace, čiže o tom je celé skrátené legislatívne konanie. Ďakujem.
O. Nachtmannová, poslankyňa: (2006-12-14):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedu Telekomunikačného úradu Slovenskej republiky nula poslancov neodovzdalo hlasovacie lístky. Zo 144 odovzdaných hlasovacích lístkov boli 2 neplatné. Zo 142 platných hlasovacích lístkov overovatelia zistili, že pri voľbe Branislava Máčaja hlasovalo za 112 poslancov, proti 10 poslancov, zdržalo sa 20 poslancov. Na voľbu predsedu Telekomunikačného úradu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol Branislav Máčaj zvolený za predsedu Telekomunikačného úradu Slovenskej republiky. (Potlesk.)
Zmajkovičová, Renáta, podpredsedníčka NR SR (2014-05-27):
Ďakujem, pán spravodajca, nech sa páči, zaujmite miesto pre spravodajcu. A teraz dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kubánkovi, aby informoval Národnú radu o výsledku rokovania výborov k tlači 660 a aby odôvodnil návrh a stanovisko gestorského výboru. Nech sa páči, pán spravodajca.
Mezenská, Helena, poslankyňa NR SR (2013-10-24):
No, tak ja dávam návrh, a teda formulujem ho tak, aby sme prerušili dnešné rokovanie parlamentu a rokovali o tak závažnej veci, ako je zlyhanie zabezpečenia záchranných služieb, v riadnom čase. Lebo ak teda zákon a rokovací poriadok nie je nastavený humánne a neodráža etické hľadisko, tak ja sa pýtam, prečo je zohľadnené etické hľadisko voči ministerke, ktorá je tu od jednej a je unavená, my sme tu od deviatej, sme rovnako unavení, prečo máme rokovať proti noci? Do dvoch šícht nikto nechodí, ani lekári, ani sprievodcovia, ani požiarnici? Prečo nás nútite a takto šikanujete? Toto je mobing, pán predseda. Toto je mobing. Dávam teda návrh na to, aby sme prerušili schôdzu a rokovali v riadnom čase. Toto sú veľmi závažné otázky, na ktoré sú zvedaví nielen poslanci, aj novinári, ale aj obyvateľstvo.
P. Hrušovský, predseda NR SR: (2004-12-02):
(Hlasovanie.) 141 prítomných, 135 za návrh, 1 proti, 4 sa zdržali, 1 nehlasoval. Návrh sme schválili. Nech sa páči, pán poslanec.
Malatinec, Roman, poslanec NR SR (2023-12-20):
Pán predsedajúci, teraz budeme hlasovať o pozmeňujúcom návrhu pani poslankyni Kleinert, o bodoch 1, 3 a 6 nemôžeme hlasovať, keďže sme už hlasovali o obsahovo totožných návrhoch pod bodmi 4, 15, 16, 17, 76 až 82 a 96, jaj, prepáčte.
Glenda, Tibor, poslanec NR SR (2014-09-23):
Ďakujem pekne za slovo. Vážený pán predseda, v rozprave vystúpili piati poslanci, z toho pozmeňujúce a doplňujúce návrhy podali poslanci Choma a Hlina. Pán predseda, najprv dajte, prosím, hlasovať o pozmeňujúcich a doplňujúcich návrhoch zo spoločnej správy, a to o bodoch 1 až 37 spoločne s odporúčaním gestorského výboru schváliť.
Danko, Andrej, predseda NR SR (2016-04-20):
Ďakujem. Pán poslanec Martin Fecko a vidím prihláseného pána Miroslava Ivana, ale bolo uzatvorené možnosť prihlasovania. A s faktickou poznámkou Martin Fecko.
Laššáková, Jana, podpredsedníčka NR SR (2013-11-29):
Nech sa páči, pán poslanec Hlina, máte slovo.
P. Paška, predseda NR SR: (2008-01-31):
Pán minister, predpokladám, nebudete sa vyjadrovať. Prerušujem rokovanie o tomto bode. Hlasovanie bude tajné. Teraz poprosím, aby pán poslanec Ján Senko uviedol návrh na voľbu členov Rady Slovenskej televízie , je to tlač 521. (Hlasy v sále.)
P. Hrušovský, predseda NR SR: (2004-09-09):
(Hlasovanie.) 133 prítomných, 130 za, 2 sa zdržali, 1 nehlasoval. Návrh sme schválili. Teraz poprosím pani poslankyňu, aby predniesla návrhy hlasovaní k návrhu poslankyne Edity Angyalovej, ktorá navrhuje zmeniť a doplniť zákon č. 5/2004 Z. z. o službách zamestnanosti a o zmene a doplnení niektorých zákonov , ktorý prerokúvame ako tlač 833. Pani poslankyňa, nech sa páči. (Hlasovanie o návrhu poslankyne Národnej rady Slovenskej republiky Edity Angyalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z. , tlač 833.)
Blanár, Juraj, podpredseda NR SR (2021-07-02):
Pán poslanec Ján Mičovský by mal teraz vystupovať. Chcem sa ho spýtať, či mu dve minúty stačia, do jedenástej. Asi nie. Predpokladal som, ale pokladal som za povinnosť sa spýtať. Takže v tomto okamihu prerušujem rokovanie o tomto bode. Budeme pokračovať hlasovaním o 11.05 hod. a vystúpi potom po hlasovaní pán... v rozprave pán poslanec Ján Mičovský. Ďakujem. (Prestávka.)
Vášáryová, Magdaléna, poslankyňa NR SR (2014-11-10):
Ďakujem za slovo. Znovu sa vraciam k tým ženám z môjho včerajšieho vystúpenia, ktoré sú ochotné za svetríky a topánočky kryť všetky tieto špinavosti. Všetky tieto špinavosti. Pani Zvolenská, Zmajkovičová, jej asistentka a tak ďalej a tak ďalej. Ja si myslím, že teraz je čas, aby prišiel pán premiér a tu na pôde parlamentu sa verejne ospravedlnil občanom tejto republiky za všetko, čo sme sa teraz dozvedeli počas tohto rokovania našej schôdze. My musíme trvať na tom, aby sa tieto veci vyšetrovali ďalej. A ja dúfam, že pán Paška nadobudne odvahu a bude žalovať, aby bol súd, na ktorom sa budeme môcť podieľať, kde budeme môcť sedieť, a súd bude musieť odkrývať ďalšie a ďalšie súvislosti. Napríklad sa možno dostane aj k firme Prefto Holding, za ktorou stojí pán Široký, pretože aj tam vedú všetky nitky. Tam vedú všetky nitky. A kto je pán Široký? A to je naviazanie na mečiarizmus a Mečiarove časy. To je to, čo som hovorila včera, že mečiarizmus SMER ťahá do dnešných časov. Stále a stále tí istí ľudia. Takže dúfam, že premiér bude mať tú odvahu a stane si sem a ospravedlní sa Slovákom a Slovenkám za to, čo dovolil, aby sa dialo nielen v zdravotníctve, ale aj v ostatných rezortoch.
Paška, Pavol, predseda NR SR (2014-10-14):
Pán poslanec Hlina do rozpravy
Mikloško, Jozef, poslanec NR SR (2015-03-17):
Svojou poznámkou by som sa chcel opýtať, aj si odpovedať, že ako je možné, že národ vtedy tieto nezákonnosti bral a vlastne mlčal a vlastne volil týchto, aj opakovane. Ja chcem pripomenúť tú megalomanskú, až, by som povedal, goebelsovskú kampaň v rokoch ´92 až ´94. Pamätáte sa, vtedy, keď na Mount Everest viala zástava HZDS? A povedali vtedy, že ak by sa to nepodarilo, tak pôjdeme do Álp a tam to nafotíme, ten Mount Everest. Pamätáte sa na švajčiarsky bilbord s Matterhornom, ktorý sa nahradil vtedy Kriváňom? Potom to prasklo a nič z toho nebolo. Pamätáte sa na to, že Rezešova Sparta hrala vtedy v dresoch HZDS veľký futbal? Hurá! Vtedy. A mnoho iných vecí. Claudia Cardinale, Schiffer, Depardieu, Ornella Muti, mladý Belmondo, všetci tuná chodili a my sme, ako barani, sa na toto všetko dívali a platili z daňových poplatníkov. Vtedy Srholec povedal po jedných voľbách, že: „Veriaci, kde ste, ako je možné, že volíte skorumpovaných a morálne podlých ľudí?“ Ja by som ešte priklincoval výrokom Abrahama Lincolna, ktorý iste poznáte: „Za bláznov možno držať niekoľko ľudí celý čas, všetkých ľudí nejaký čas, ale nie všetkých ľudí celý čas.“ Keby sme sa týchto amnestií teraz naozaj raz a navždy zbavili, tak by sme znova potvrdili, že ten výrok Abrahama Lincolna skutočne aj dnes platí.
Hraško, Igor, poslanec NR SR (2013-05-29):
Ďakujem pekne, pani predsedajúca. Pán podpredseda Figeľ, ďakujem vám veľmi pekne, že ste vystúpili aj vy ešte na konci tejto rozpravy, pretože ešte ste mi ozrejmili jednu vec, na ktorú som ja pozabudol vo svojej rozprave, vo svojom príspevku. A to je práve bod 1 §1, ktorý sa tam dopĺňa. A tu treba dať pozor, pretože to je ďalšia nuansa, ktorá vylepšuje ešte to prostredie, ktoré umožňuje ten odsek 3. Takže prečítajme si písmeno a): „uskutočnenie tejto stavby je nevyhnutné na zabezpečenie prevádzkovania činnosti významnej investície podľa odseku 2, s ktorou technicky, technologicky alebo logisticky súvisí“. Takže tu sa nejedná len o jednu stavbu a vôbec to už potom nemusí byť 100 mil., stačí, keď s tým nejako logisticky súvisí a môžeme tam zase dať ďalšiu stavbu. Takže stačí, že už jednu máme a tá nemusí byť ani firmou, ktorá je na Slovensku, takže môže to byť nejaký zahraničný investor, ktorý tu už je, ale potrebuje niekto ešte nejaké ďalšie. Logistická súvislosť sa vždy nájde, pretože tú vieme vymyslieť. A ako už povedal kolega Poliačik, je tu kopec takých vecí, ktoré sú spochybniteľné a interpretovateľné rôznymi spôsobmi. Toto je zlý zákon. Zákony sú na to, aby sa nedali obchádzať, alebo mali by byť teda na to, aby sa nedali obchádzať. Majú byť jednoduché a zrozumiteľné. Ale tu máme práve pocit, že sa predkladajú práve zákony, ktoré sú zložité, sú tam práve také skomoleniny, aby sa dali veľmi jednoduchým spôsobom obchádzať. A skutočne tu hrozí, že veľmi jednoduchým a laxným prístupom sa dá siahnuť na majetok občanov Slovenskej republiky, aj napriek tomu, že tu pán navrhovateľ krúti hlavou, že to nie je pravda. No pokiaľ sa k tomu vyjadrilo toľkoto ľudí a toľkoto ľudí tvrdí vám to isté, tak asi to pravda bude. A treba sa nad tým zamyslieť.
Bugár, Béla, podpredseda NR SR (2017-10-17):
Ďakujem pekne. Otváram možnosť sa prihlásiť ústne do rozpravy. Pýtam sa, či sa hlási niekto ústne. Nie. Vyhlasujem rozpravu za skončenú. Pán minister, chcete mať stanovisko krátke? Nech sa páči.
Pčolinský, Peter, podpredseda NR SR (2023-05-17):
Ďakujem. Dávam slovo spravodajcovi, ktorého určil gestorský výbor pre hospodárske záležitosti, Petrovi Vonsovi.
Pellegrini, Peter, podpredseda NR SR (2020-09-17):
Poprosím vás.
Kažimír, Peter, podpredseda vlády a minister financií SR (2018-06-14):
Pán poslanec? Môžem odpovedať?
Mazurek, Milan, poslanec NR SR (2018-05-15):
Pán Klus, vy ste naozaj rusofób, ale, ale až neuveriteľný, ale keby ste to brali aspoň z takej tej, z takého nadhľadu a povedali si, áno, Spojené štáty americké robia chybu tu, tu a tam, Európska únia urobila chybu sem, v tomto jednoducho porušili medzinárodné právo. Ale nie, Rusko, Rusko, Rusko, Rusko – Spojené štáty americké a Európska únia, všetko v poriadku. Kedy ste odsúdili ten ničím nevyprovokovaný útok na Sýriu? Bez dôkazov, bez čohokoľvek, jednoducho začne bombardovať suverénny štát. To vám vôbec nevadilo. A hovorili ste tu o nejakých bodoch, ja som si nestihol všetky zapísať, lebo to bolo relatívne krátke vystúpenie. Ale napríklad ste hovorili o tom, že Rusko musí prestať podporovať hackerov a hybridnú vojnu, ktorú v Európe vedie. Nebola to náhodou americká NSA, ktorá špehuje celý svet, ktorá jednoducho, o ktorej sa jednoducho zistilo, že má proste prsty úplne vo všetkom, ktorá dokonca špehovala aj nemeckú kancelárku Angelu Merkelovú? Prečo nevyzvete USA, aby prestali špehovať v podstate celú planétu? Hovorili ste o tom, aby sa ruskí vojaci alebo ruské pôsobenie stiahlo z Krymu a vrátili Krym Ukrajine. A prečo nepoviete, aby sa americkí vojaci stiahli z Kosova a vrátili Kosovo Srbsku, ktorému bola násilne odtrhnuté a ešte dokonca aj bez referenda? Úplne v rozpore s medzinárodným právom, jednoducho len tak. Poďme, zoberme si ho, lebo my sme Spojené štáty americké a môžme si na svete robiť, čo chceme. Hovorili ste o tom, aby Rusko prestalo podporovať separatistov na východnej Ukrajine, ale prečo nevyzvete novú ukrajinskú, zločineckú, fašistickú vládu, aby prestala zakazovať Rusom hovoriť ruským jazykom na území, na ktorom žijú už storočia, a prečo nevyzvete Spojené štáty americké, aby prestali financovať a vojensky podporovať polovojenské jednotky Ukrajincov, ktoré bojujú proti týmto separatistom? Ono sa to nedá tak, že jedna strana sa siahne a druhá bude následne útočiť, biť a tá je v poriadku. Veď si to uvedomujete? Vy máte absolútne nekritický pohľad na Spojené štáty americké a v Rusku vidíte nepriateľa. Ako som spomínal, ja Putina veľmi nemám rád, ale toto, čo vy predvádzate, veď to je neuveriteľné, pán Klus, aspoň trošku, trošku nadhľadu!
Blaha, Ľuboš, podpredseda NR SR (2023-12-12):
Pán poslanec Oskar Dvořák.
Sulík, Richard, predseda NR SR (2010-11-04):
Ďakujem veľmi pekne. Máme v tejto rozprave ešte štyroch rečníkov, prerušujem na dnes schôdzu. Pokračujeme zajtra o 9.00 hodine. Hlasovanie bude o 11.30 hodine a potom ešte predpokladám, že ku koncu schôdze zajtrajšej. Ďakujem vám pekne, páni poslanci a panie poslankyne. (Prerušenie rokovania o 18.59 hodine.)
Kollár, Boris, predseda NR SR (2022-02-22):
S ďalšou faktickou pán poslanec Kamenický.
Vetrák, Milan, poslanec NR SR (2021-03-17):
No určite treba aspoň z môjho pohľadu oceniť, že pán podpredseda parlamentu sa zamýšľa nad vylepšením znenia toho zákona, veď to chceme nakoniec viacerí, to... A len obávam sa, že keď sa budeme snažiť zadefinovať ten inak evidovaný pobyt, lebo nie všade je to registrácia alebo trvalý pobyt, tak zase sa dostaneme k takej všeobecnej definícii, ktorá nám zase nepovie toho veľa. Ale môžeme sa to pokúsiť, ak niekomu to, niekomu, niekomu to teda pomôže k tomu, aby ten návrh zákona podporil. Ale naozaj mali by sme sa vrátiť aj úplne na začiatok, a už to tu spomínali viacerí a nakoniec aj pán podpredseda Blanár o tom uvažuje, keď vystupuje, že aj Slovensko malo zákon, lebo podmienky nadobudnutia štátneho občianstva si určuje každá krajina sama. Ako sú určité štandardy, ale tie nie sú záväzné a bol tu zákon do roku 2005, ktorý takmer identicky upravoval nadobúdanie štátneho občianstva, ako to majú teraz v Maďarsku. Máme tu stále zákon o Slovákoch žijúcich v zahraničí, ktorý je postavený na etnickom princípe, nie na občianskom princípe. A treba si potom ale vyhodnotiť, že či to bola správna reakcia, alebo nebola. Tá reakcia bola v priebehu niekoľkých hodín, vy ste vnútorne presvedčený, že bola správna, ale vo výsledku sa veľmi správna podľa mňa neukázala, pretože na to nedopla... na to doplatili tí, ktorí na to nemali v úvodzovkách doplatiť, pretože u tých Maďarov sme sa nedozvedeli, že, alebo so... so... Maďarov žijúcich na Slovensku sme sa nedozvedeli, že kto prišiel o to občianstvo, alebo nie, ale dozvedali sme sa o tých tisíckach ľudí inde v zahraničí, ktorí o to prišli, a preto ste prijímali tú vyhlášku. Čiže to, že teraz ten zákon sa inšpiruje možno aj z veľkej časti tou vyhláškou, to je, to je jedna vec, ale budeme ho ešte sa snažiť upraviť tak, aby sa tá krivda odstránila čo najviac, ktorá sa tu napáchala za tých... (Prerušenie vystúpenia časomerom.)
Slafkovský, Alexander, poslanec NR SR (2010-08-04):
Ďakujem, pán podpredseda. Pán kolega Fico, mám jednu vážnu výhradu k tomu, o čom ste hovorili vo svojom vystúpení, keď ste spomínali, že vaša koalícia bola tou najstabilnejšou koalíciou. Ja za stabilitu považujem to, ak niečo drží pohromade svojou vnútornou silou, svojím presvedčením, schopnosťou niečo robiť a konať spolu, ak to nie je držané a zglejené cez financie. Vás držalo pohromade 338 mld. Sk alebo 13 mld. eur z európskych fondov. Výsledok ale je, že je čerpanosť európskych fondov dnes na úrovni niekde okolo 7 %, zazmluvnenosť je určite vyššia. Ale mnohé z tých zmlúv bude potrebné zrušiť, pretože sú tak zle urobené a nevýhodné, že keď príde OLAF na kontrolu k nám, tak budeme musieť vyťahovať aj posledné rezervy, aby sme zaplatili to, čo bolo v tých zmluvách dohodnuté. Ja chcem povedať, že táto koalícia je o niečom inom. Jej programové vyhlásenie je o niečom inom. V tejto koalícii sa nikto nebude predávať, tak ako to robili vaši partneri. Pre nás svedomie nie je menej, ako sú peniaze, ako to urobil Ján Slota zo SNS. Všetci si to dobre pamätáme. Táto koalícia bude držať spolu preto, pretože má jeden spoločný cieľ, za ktorým pôjde, pre Slovensko to urobí. Ďakujem.
Sulík, Richard, predseda NR SR (2011-09-14):
Pán Kaliňák, mám za to, že to bolo v rámci reakcie na rečníka, že? Dobre. Rozprava je takmer u koncu. Poprosila ma pani premiérka o možnosť vystúpenia. Takmer u koncu, som povedal a teraz ma poprosila pani premiérka o možnosť vystúpiť pred Národnou radou. Nech sa páči, pani premiérka, máte slovo.
Grendel, Gábor, podpredseda NR SR (2023-06-22):
Pán poslanec Marek Šefčík.
Kotleba, Marian, poslanec NR SR (2021-10-27):
Chcem sa poďakovať všetkým kolegom za faktické poznámky, ale musím povedať, že ma skutočne mrzí, že aj keď v rámci koalície tu sedí 5-6 poslancov, 6 poslancov pri odvolávaní ministra hospodárstva, 6 poslancov pri riešení problému, či ľudia budú mať z čoho zaplatiť ceny energií, 6 poslancov, z ktorých jeden sa zmohol iba na vykrikovanie o rúšku, tak ani jeden vládny poslanec, ani jeden vládny poslanec nedokázal dať ani jednu zmysluplnú, lepšie povedané, vôbec žiadnu reakciu na toto vystúpenie, pretože jednoducho oni pozbieraní náhodne z ulice nemajú, nemajú schopnosť reagovať na odborné argumenty a využívajú len valec, ktorý ústavnou väčšinou ženú vpred bez ohľadu na to, čo to s ľuďmi spraví, a z tohto je mi najviac smutno.
Grendel, Gábor, podpredseda NR SR (2020-07-09):
S ďalšou faktickou, pán poslanec Šimko.
Pčolinský, Peter, podpredseda NR SR (2022-12-07):
Pán prokurátor, prerušili ste faktickú poznámku pani poslankyne. Páni poslanci, páni poslanci, slovo má pani poslankyňa Kolíková. Vráťte jej čas celé dve minúty. Pán prokurátor, budete mať možnosť buď faktickou, alebo v rozprave. Stále v rozprave ešte môžte vystúpiť. Ešte raz. Nech sa páči, pani poslankyňa.
Ďurkovský, Andrej, poslanec NR SR (2010-12-14):
Ďakujem pekne. Ja som chcel reagovať len na príspevok pani poslankyne Žitňanskej jednou vecou, možno odporúčaním pre pána ministra, sú tu aj iné záujmové združenia v rámci oblasti samosprávy, to znamená nielen ZMOS, ale je tu napr. aj Únia miest. Akonáhle by sa aj tieto záujmové združenia prizvali na tieto rokovania, myslím si, že aj ministerstvu by sa výrazne uľahčilo, lebo tam podpora týchto návrhov jednoznačne existuje. Ďakujem pekne.
Šeliga, Juraj, poslanec NR SR (2022-12-20):
Ďakujem, pán predseda. Prosím, dajte hlasovať o tom, že Národná rada prideľuje tento návrh zákona na prerokovanie ústavnoprávnemu výboru, ktorý určuje ako gestorský výbor s lehotou na prerokovanie do 30. januára 2023.
Blaha, Ľuboš, poslanec NR SR (2020-07-24):
Pán minister, skutočne ste začali sympaticky a morálne. Povedali ste, že nie je v súlade s presvedčením týchto ľudí, že obhajujú plagiát, a to asi všetci tušíme, že to nemôže byť so svedomím nikoho morálneho. Povedali ste, že by sme mali dávať špičkový príklad a tušíme, že príkladom pre mládež asi nie je, aby podvádzali pri diplomových prácach, čiže Igor Matovič nie je špičkový príklad, ak tak, tak špičkový príklad plagiovania. Povedali ste potom veľmi správne, že, áno, plagiátor by mal odstúpiť. A tam končila vaša morálna časť a prešli ste do tej nemorálnej. Tam ste už morálku začali podmieňovať, že až keď budeme žiť v slušnej, normálnej krajine, až vtedy môžme aplikovať morálku, tak tomu rozumiem, tej vašej teórii. Len ono to je veľmi nebezpečné, keď budete relativizovať morálku týmto spôsobom. Čo je to slušná a morálna krajina a čo je potom ešte ospravedlniteľné? Keby Igor Matovič spáchal vraždu, máme ho zavrieť alebo máme čakať, až kým budeme slušná a morálna krajina? Ak niečo reálne ukradne, teraz nemyslím text, ale ukradne nejaké obrovské miliardy, tak poviete, stále ešte nie sme v tej slušnej a normálnej krajine, takže ešte môže? Dokiaľ si takýmto spôsobom ospravedlňovať nemorálne konanie? Je to veľmi nebezpečné a tu nejde o žiadnu Sofiinu voľbu, pretože Matovič jasne povedal, že by vláda nepadla. To znamená, vy ste tu mohli dať premiéra Hegera a mohli ste ísť kľudne ďalej. Toto nie je morálna voľba pre politika, vy sa môžte zachovať čestne. A ja sa čudujem, prečo to nerobíte, pretože naozaj ste pôsobili veľmi, veľmi morálne a nakoniec mi to pripomenulo ten výrok Viktora Černomyrdina: „Chceli sme to najlepšie a nakoniec to dopadlo ako vždy.“ Zlyhali ste, pán minister, je mi to ľúto. Toto nebolo morálne uzatvorenie tejto kauzy. To je všetko.
Laššáková, Jana, podpredsedníčka NR SR (2014-05-28):
S reakciou pán poslanec Poliačik? Nie. Keďže vystúpili všetci páni poslanci, ktorí boli prihlásení do rozpravy vyhlasujem všeobecnú rozpravu za skončenú. Pán navrhovateľ sa už postavil. Nech sa páči máte slovo.
Jurinová, Erika, podpredsedníčka NR SR (2013-05-15):
Ďakujem pánovi ministrovi, pán spravodajca sa nechce vyjadriť. Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 355, spoločná správa výborov má tlač 355a. Opäť poprosím pána podpredsedu vlády o odôvodnenie vládneho návrhu zákona.
Hrnčiar, Andrej, podpredseda NR SR (2016-11-30):
Ďakujem. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Neprihlásil sa nikto. Vyhlasujem všeobecnú rozpravu za skončenú. Chce pán podpredseda vlády zaujať stanovisko? Nech sa páči.
Hrnčiar, Andrej, podpredseda NR SR (2016-12-06):
Pán poslanec Dostál.
Grendel, Gábor, podpredseda NR SR (2021-03-19):
Pán poslanec Zahorčák.
P. Paška, predseda NR SR: (2009-10-22):
(Hlasovanie.) 123 prítomných, 77 za, 45 sa zdržalo, 1 nehlasoval. Návrh sme postúpili do druhého čítania.
Laššáková, Jana, podpredsedníčka NR SR (2015-12-08):
Pán poslanec Bugár, nech sa páči.
M. Sabolová, poslankyňa: (2008-05-15):
Ja chcem za klub Kresťanskodemokratického hnutia povedať, že tak ako sme podporili aj prvý návrh na podporu tohto zákona, podporí ho Kresťanskodemokratické hnutie, pretože sme presvedčení, že je to už veľmi malá skupina ľudí, ktorá nemôže dostať zásadnú satisfakciu za minulé obdobie, ale je to aspoň čiastočná morálna satisfakcia a odškodnenie za to, že si to minulé obdobie, minulý režim museli odtrpieť na rôznych miestach, či už vo väzení, či v táboroch nútených prác, prípadne boli odvlečení do Sovietskeho zväzu. A preto som rada, že skupina poslancov tento návrh predkladá. Verím, že tak, ako je predložený, možno s nejakými malými legislatívnotechnickými pripomienkami sa naplní a že tým uzatvoríme istú etapu odškodňovania ľudí, ktorí boli postihnutí komunistickým režimom. Je to dobrý návrh a ďakujem kolegom za to, že ho predložili už v minulom roku. Ďakujem veľmi pekne.
Bugár, Béla, podpredseda NR SR (2018-12-05):
Ďakujem. Znovu dávam slovo pánovi spravodajcovi Baránikovi, nech sa páči.
M. Dzurinda, predseda vlády SR: (2002-02-08):
J. Migaš, predseda NR SR: Pán predseda vlády, teraz informácia o BMG. Nech sa páči. (Hlasy v sále.)
P. Paška, predseda NR SR: (2006-08-02):
Pani poslankyňa Tóthová.
Kadúc, Miroslav, poslanec NR SR (2015-06-25):
Ďakujem pekne. Ja mám stále také nejaké ideály, že táto hodina otázok bude slúžiť na naozaj zodpovedanie niektorých odpovedí alebo otázok celkom korektne, otvorene, ale nedbám. No aby som osviežil alebo povedal, ako to celé bolo. Ja som sa pána generálneho prokurátora pýtal na výbore, že pán generálny prokurátor, prečo správa o zákonnosti obsahuje o korupcii v zásade strohú informáciu. Opakujem, dva odseky, jednu tabuľku. To je v podstate nič, kde sa konštatuje, že korupcia klesá bez ďalšieho, bez čísiel, bez čohokoľvek. Tá informácia proste chýba. Preto som sa to pýtal premiéra, pýtam sa to vás ako ministra spravodlivosti, ktorý podľa mňa tú kompetenciu má. Má kompetenciu nad tým, ako sa javí spravodlivosť, ako sa javí zákonnosť. To je bez pochýb. Preto sa vás ešte opýtam inak, a to je, keď vo vašom prvom vyhlásení hovoríte o tom, že vytvoríte alebo prijmete opatrenia, ktoré prispejú k zvýšeniu informovanosti verejnosti o činnosti prokuratúry, či táto úloha je splnená. Pretože domnievam sa, že ak korupcia je jedna z najhorších vecí na Slovensku a správa o činnosti prokuratúry obsahuje pár riadkov, tak podľa mňa táto úloha nie je splnená. To je moja prvá otázka. Moja druhá otázka je: čo si myslíte, v akom stave je korupcia na Slovensku, klesá, stagnuje, stúpa a na základe čoho? Pán minister pre investície povedal, že na základe štatistík. Ja ich nepoznám, neviem odkiaľ ich má on. A môžem vám teda už teraz avizovať, že ja sa budem na to ďalej pýtať, a avizujem, že budeme zrejme zvolávať mimoriadny výbor, aby sme sa toto dozvedeli, lebo aj pán generálny prokurátor povedal, alebo tak sa javil, že ho to zaujíma. On tú informáciu, alebo väzba medzi špeciálnym prokurátorom a generálnym ako keby nebola. To sa mi zdá dosť, dosť nešťastné. A myslím, že aj vy ako gestor spravodlivosti alebo zákonnosti by ste mali na to dbať, na to, aby tie väzby a právny poriadok bol v poriadku.
Bugár, Béla, podpredseda NR SR (2011-07-12):
Nech sa páči, prezentujme sa o návrhu zo spoločnej správy. Gestorský výbor odporúča hlasovať za a pán spravodajca tiež kýva hlavou. (Hlasovanie.) Prítomných 137 poslancov, za 74, 61 sa zdržalo hlasovania, 2 nehlasovali. Konštatujem, že bod zo spoločnej správy sme schválili.
Šeliga, Juraj, podpredseda NR SR (2021-01-29):
Ďakujem pekne, poprosím vás, páni poslanci a dámy poslankyne, aby ste zaujali svoje miesta, ak chcete diskutovať o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony (tlač 390). Budeme pokračovať v rozprave k tomuto bodu. (Krátka pauza.) Poprosím vás, aby ste na tabuľu dali prihlásených do rozpravy. Ďakujem pekne. Ako ďalšia vystúpi pani poslankyňa Šuteková, nech sa páči.
V. Veteška, podpredseda NR SR: (2004-09-09):
Ováram rozpravu. Písomné prihlášky som nedostal žiadne. Prosím, ústne kto sa hlási? Nikto. Vyhlasujem všeobecnú rozpravu za skončenú a zároveň aj prerušujem rokovanie o tomto bode programu. Vážení páni poslanci, prerušujem rokovanie Národnej rady Slovenskej republiky v dnešný deň, pokračujeme ráno o 9.00 hodine. A pre informáciu uvádzam hlasovanie o 10.00 hodine. Prajem pekný večer a dobrú noc. (Prerušenie rokovania o 19.07 hodine.)
Sulík, Richard, predseda NR SR (2010-11-03):
Panie poslankyne, páni poslanci, ešte niekto, kto nebol hlasovať? Je posledná možnosť. Zrejme už boli hlasovať všetci, tak končíme na doobedie a schôdza bude pokračovať o 14. hodine neverejnou správou SIS. Ďakujem vám zatiaľ. (Spracúvanie výsledkov tajného hlasovania.) (Pokračovanie rokovania 8. schôdze NR SR o 14.00 hodine neverejným rokovaním o Správe o činnosti Slovenskej informačnej služby v roku 2009 .) (Po skončení neverejného rokovania NR SR pokračovalo verejné rokovanie NR SR o 14.30 hodine.)
Grendel, Gábor, podpredseda NR SR (2022-12-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto, vyhlasujem rozpravu za skončenú. Chce zaujať stanovisko pán navrhovateľ v záverečnom slove? Nie. Pán spravodajca?
Tabák, Romana, poslankyňa NR SR (2023-02-07):
Obedy zadarmo, SaS, spojenci SMER-u, tento dôležitý návrh zákona nechcú podporiť. HLAS, ich poslanec Erik Tomáš podal veľmi zlý návrh zákona, ktorý tento problém vôbec nerieši, je to čisto populistický návrh. Ja osobne plne podporujem zavedenie obedov zadarmo, ktoré tento problém pre mnohé domácnosti vyrieši, taktiež aj pre slobodných rodičov, pre slobodné matky. Teplá strava je nevyhnutná pre každé jedno dieťa na Slovensku. Naše hnutie SME RODINA vždy myslí na tých najzraniteľnejších. Ja budem hlasovať za tento návrh zákona. Ďakujem.
Číž, Miroslav, podpredseda NR SR (2015-11-11):
S faktickou poznámkou sa hlási pán poslanec Martvoň. Pokiaľ nikto iný sa nehlási s faktickou poznámkou, uzatváram možnosť prihlásiť sa s faktickou poznámkou. Máte slovo, pán poslanec.
Pčolinský, Peter, podpredseda NR SR (2022-11-15):
S ďalšou faktickou pán poslanec Kočiš.
Droba, Juraj, poslanec NR SR (2015-12-08):
A zahraničný výbor bude dnes o 12.00 v miestnosti č. 30 na prízemí.
P. Paška, predseda NR SR: (2006-10-20):
(Hlasovanie.) Prítomných 132, všetci boli za. Konštatujem, že sme schválili predmetné body zo spoločnej správy.
Zmajkovičová, Renáta, podpredsedníčka NR SR (2014-02-05):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, uzatváram možnosť prihlásiť sa do rozpravy ústne a... (Reakcia z pléna.) Neprihlásil sa, vyhlasujem všeobecnú rozpravu za skončenú. Chcete... (Reakcie z pléna.) Pán poslanec, pán poslanec, pán poslanec, prihlásiť sa do rozpravy znamená, prihlásiť sa, aby som to videla na tabuli. Pán poslanec otvoril dvere a má tu sedieť ako, prosím vás pekne, to isté urobím aj s našimi poslancami. (Reakcie z pléna.) Urobila, urobila. Pán poslanec, ja tu nebudem diskutovať teraz s vami, vediem schôdzu. Vyhlasujem rozpravu za skončenú. Pýtam sa, pán navrhovateľ, chcete zaujať stanovisko? Nie. Chce sa vyjadriť pani spravodajkyňa? Nech sa páči.
Glváč, Martin, podpredseda NR SR (2018-03-26):
Ďakujem. Pán poslanec Krajčí s reakciou.
D. Jarjabek, poslanec: (2008-06-25):
No a už keď hovoríme o tých kauzách a kauzičkách, tak len na pripomenutie. Vy ste už asi zabudli na všetky tie vaše obrovské kauzy, napríklad na vláčiky alebo na ten list, ktorý frčal medzi vami a Palackom. Takže spomeňte si, prosím vás pekne, aj na tieto veci, keď druhý raz budete kritizovať túto vládu. Ďakujem za pozornosť.
Žiga, Peter, podpredseda NR SR (2024-01-11):
Pán poslanec Krátky.
Kamenický, Ladislav, poslanec NR SR (2014-09-16):
Ďakujem. Kolega Mihál tu nie je, ale musím zareagovať na niektoré jeho vyhlásenia. Hlavne teda spomenul, že podnikatelia si môžu odpísať maximálne 48 000 eur, ak si teda kupujú nejaké auto. Tu chcem poznamenať, že podnikatelia, ktorí budú platiť daň, to znamená, že budú mať minimálny daňový základ aspoň 12 000 eur, si môžu kúpiť auto aj za 100 000 eur a môžu si ho celé odpísať. Takže to bola nepresnosť, ktorú spomenul. Druhá vec. Spomínal nevýrobné budovy, kde odpisovanie sa zvyšuje z 20 na 40 rokov. Tu by som chcel poznamenať, že my máme v podstate z tohto hľadiska najbenevolentnejší zákon v rámci V4, okolité krajiny majú dobu odpisovania nevýrobných budov minimálne 40 rokov, niektoré ju majú aj 50 rokov a boli sme za to aj kritizovaní v OECD, v Európskej komisii, v Medzinárodnom menovom fonde, takisto Svetovou bankou, takže viac-menej sa tu len zreálňuje nejaký stav dĺžky životnosti tej budovy s tým, na čo je určená. Čo sa týka tých odpisov 80 % výdavkov, tam by som si dovolil poznamenať, že aj doteraz v podstate keď ten podnikateľ nejakú vec využíval len na 50 %, tak nebol oprávnený si ju dať celú do nákladov, aj keď teda to bola bežná prax. Samozrejme, potom to museli riešiť daňoví úradníci. Dnes v podstate keď si tých 80 % uplatní a zaškrtne v tom daňovom priznaní, že si to uplatňuje, tak v podstate to nemusí riešiť. Takže myslím si, že je to skôr ústretový krok. A keď ten nábytok má v kancelárii, kde podniká, tak asi ťažko bude niekto zdôvodňovať, že ho prenáša alebo niečo a uplatní si ho sto percentami, takže... (Prerušenie vystúpenia časomerom.)
Přidal, Alojz, poslanec NR SR (2012-05-16):
Pán exminister, použili ste také trošku silné slová, asi ste presvedčený o tom, že máte pravdu. Ja by som si v žiadnom prípade nedovolil tvrdiť, že tento návrh zákona je v rozpore s Ústavou Slovenskej republiky, ale máte na to inštitút, predpokladám, že poslanci SMER-u ten zákon teda schvália a potom cez 30 poslancov sa môžte obrátiť na Ústavný súd. Viete, to, čo chceme riešiť, ale nie je problém tohto zákona, ale je to naozaj stav v regulácii a na Úrade pre reguláciu sieťových odvetví, s tým s vami plne súhlasím. Vy ste to chceli riešiť v závere teda skráteného volebného obdobia energetickým zákonom a zákonom o regulácii sieťových odvetví, Kresťanskodemokratické hnutie to podporilo. Ja myslím, že naša úloha v opozícii bude pri predkladaní týchto zákonov, ktoré sem nepochybne prídu, aby sme ustrážili nezávislosť regulátora, aj keď aj ja mám obavy, pretože ako som sa vyjadril aj k programovému vyhláseniu, tam sa zaštiťovala strana SMER alebo predkladateľ programu vládneho tým, že prakticky na základe tretieho liberalizačného balíčka zvýši ingerenciu štátu, čo sa týka regulácií sieťových odvetví – a to je zjavné nepochopenie tretieho energetického balíčka. Ďakujem za pozornosť.
Heger, Eduard, poslanec NR SR (2017-12-06):
Ďakujem pekne. Pán kolega, ďakujem za komplexný prednes a teda aj to školstvo si veľmi dobre rozobral. A ja by som možno kratučko len k tej transparentnosti, čo si hovoril, využil túto faktickú, pretože to je to, čo sme sa bavili aj my na výbore. Jednak o tom, že, presne, by bolo dobré, keby aj tie rozpočty jednotlivých ministerstiev boli dostupné priamo na internete aj verejnosti, ale teda aj poslancom mimo výboru, pretože sú zverejňované zatiaľ, dávané k dispozícií len poslancom výborov a je to ťažké niekedy dohľadať, treba si to pýtať. A myslím si, že neni tam čo skrývať. Druhá vec, ktorú by som chcel poprosiť pána ministra, lebo nám tak bolo povedané na výbore, keď sme sa o tom bavili, že je nejaká metodika ministerstva financií, ktorá hovorí o tom, ako majú tie podriadené organizácie jednotlivých ministerstiev pripravovať tie rozpočty. Pretože napríklad my na hospodárskom výbore máme tých rozpočtov tam pomerne dosť, a musím povedať, že každý je iný. Niektoré používajú tabuľky, niektorí to majú všetko v texte a je to naozaj neporovnateľné s rozpočtom, návrhom rozpočtu verejnej správy, kde teda môžme vidieť aj v tých tabuľkách, odsledovať nejakú tú históriu a vidieť ten výhľad na tri roky, čo je podstatne prehľadnejšie, aj keď tam by sa dalo ísť dopredu. A teda bolo nám povedané, že toto je metodika ministerstva financií, čo úplne sa mi nezdalo, pretože ak by ste mali metodiku, tak asi by ste nemali na každé ministerstvo inú, pretože naozaj tie rozpočty vyzerali rôzne . Tak to by som len chcel poprosiť. A, Eugen, na teba, ak ešte môžem, teda na tú Hodnotu za peniaze, veľmi dobre si to vypichol a neni dôvod tam čo dodávať. Ja len by som povedal, že podobná skúsenosť s tým, ako to nefunguje, je aj v rezorte dopravy a v poskytovaní informácií. Takže tam si tiež myslím, že ak sa dá z pozície ministerstva financií niečo urobiť, tak určite by to stálo za to, pretože tá doprava a infraštruktúra je naozaj kľúčová pre Slovensko. Ďakujem.
P. Hrušovský, predseda NR SR: (2005-12-07):
(Hlasovanie.) 134 prítomných, 63 za, 43 proti, 27 sa zdržalo, 1 nehlasoval. Návrh pána poslanca Pavelku sme neschválili. R. Vavrík, poslanec: Pán predseda, teraz pôjdeme ku spoločnej správe, v ktorej je 15 pozmeňujúcich návrhov. Spoločne som spomenul pri čítaní spravodajskej správy, že gestorský výbor odporúčal hlasovať spoločne o bodoch 1 až 5, 7 až 10 a o bode 15 a aby sa hlasovalo o týchto návrhoch spoločne a boli schválené. Potom  som ale tiež navrhol, aby sme o bodoch 6, 11 a 14 hlasovali spoločne a tieto neboli schválené. Ale dovoľte mi povedať ešte aj to, že body 11 a 13 zo spoločnej správy boli také isté návrhy prednesené ako pozmeňujúce návrhy k tlači 1335, ktoré Národná rada schválila, a preto už o nich v tomto zákone hlasovať nebudeme, lebo už boli zvlášť schválené k inému zákonu, myslím si, že o tých rozpočtových pravidlách. Takže summa summarum, teraz by sme mali hlasovať spolu o bodoch 1 až 5, 7 až 10 a 15 a tieto schváliť.
Jurinová, Erika, podpredsedníčka NR SR (2014-11-08):
Prepáčte, pán poslanec. Páni poslanci, v rokovacej sále, prosím, o kľud. (Reakcia z pléna.) Aj tak prosím o kľud kvôli rečníkovi.
Kotleba, Marian, poslanec NR SR (2022-03-30):
Ďakujem za slovo, pán podpredseda. Pán poslanec Pročko, ja nezneužívam krízu, ja kritizujem zlyhania ministra vlády, čo je moja povinnosť ako opozičného poslanca. Robte tie veci dobre, robte to tak, ako to prikazuje zákon, robte to včas, robte to na mieste, robte to adresne a nikto vás kritizovať nebude. Pán poslanec Pročko, keby ste tu boli v minulom volebnom období, tak by ste vedeli, že ja som bol pre SMER úhlavný nepriateľ. Robili všetko preto, aby ma zastavili v Banskobystrickom kraji, robili všetko, čo sa dalo aj nedalo na to, aby proste ukázali, že to nedáme, aby robili veci, ktoré boli na hrane zákona a možno až za tým. Pokúsili sa nám zrušiť stranu, ale, pán Pročko, vyhovárať sa na smerákov dookola, to je vaša jediná taktika. Dnes nerobia kšefty oni, dnes neokrádajú národ a štát smeráci, dnes to robí vaša vláda a robí to zhruba tri a pol krát rýchlejšie a vo väčšej miere, ako to robili oni. Takže, prosím, nepoužívajte tento argument. A, pán poslanec Žiak, znova ľuďom mútite hlavu s rozprávkou, že 100-tisíc študentov z Afriky. Pán poslanec Žiak, veď túto dezinformáciu, túto rozprávku už prestalo šíriť aj samotné ministerstvo vnútra a vy tu proste znova vytiahnete takúto, takúto halušku, ktorej nikto, kto bol na východnom Slovensku a videl tých ľudí, nemôže jednoducho uveriť. A keď už, pán poslanec Žiak, spomínate nejaké preferencie a politickú podporu, choďte sa normálne ľudí na ulicu spýtať a zvlášť na východné Slovensko, čo si myslia o Sulíkovi a jeho vypínaní žiaroviek, čo si myslia o Remišovej, čo si myslia o Cigánikovej, čo si myslia o pred chvíľkou tu besniacom a peniacom ministrovi Matovičovi, potom zistíte, aká je pravda.
P. Hrušovský, podpredseda NR SR: (2001-11-06):
J. Švec, poslanec: Ďakujem, pán predsedajúci. Dámy a páni, nebudem sa vyjadrovať k vystúpeniu môjho kolegu pána doktora Finďa v tých konkrétnych veciach, ktoré sa týkajú dikcie zákona. K tomu sa vyjadrím vo svojom vlastnom vystúpení. Rád by som sa ale vyjadril k veci, ktorá ma urazila. A to je celoživotné vzdelávanie farmaceutov. Môj otec profesor farmakológie založil farmaceutickú fakultu, ktorá spolu s doškoľovacími pracoviskami celoživotné vzdelávanie farmaceutov organizuje. Pán doktor Finďo, som presvedčený, že vaša argumentácia o tom, že v západných krajinách lekár predpisuje skupinové lieky a farmaceut rozhoduje o tom, ktorý liek bude pacient užívať, sú nepravdivé, pretože lekár musí rozhodnúť nielen o medikamentóznej liečbe, o liečive, ale aj o jeho koncentrácii, o dávkovaní a podobne. Ku každému lieku máte napísané, že o dávkovaní lieku rozhoduje lekár. Prosím vás pekne, nezavádzajte tu ľudí, ktorí tomu nerozumejú. A potom jedna malá poznámka, pán doktor Finďo. Sme z jedného klubu, ale poviem vám, že argumentácia vášho typu v tejto snemovni je jednoducho neprípustná. A ešte jedna možno impertinentná odpoveď alebo poznámka. Dnešný farmaceut, ktorý opúšťa brány farmaceutickej fakulty, vie o liekoch viac, ako viete vy, pretože vy môžete vedieť o liekovej skupine, ktorou sa zaoberáte vo vašej vlastnej profesii.
P. Paška, predseda NR SR: (2008-07-02):
(Hlasovanie). 140 prítomných, 139 za, 1 nehlasoval. Tieto body zo spoločnej správy sme schválili.
Hlina, Alojz, poslanec NR SR (2013-09-04):
Ďakujem veľmi pekne. Pán kolega, vylepšili ste to tým záverom, lebo tá prvá časť pôsobila na mňa tak archaicky, tak ako keby z nejakých iných dôb. Prosím vás pekne, to, čo ste vy povedali, ja vám poviem konkrétny prípad edukácie týchto ľudí. Prebieha na prostriedkoch MHD. By ste neverili, bratislavská MHD je ovešaná plagátmi firmy SMScredit. Úžerníci nad úžerníkmi, to takí, to úplne takí, že hádam ešte ani neexistujú, že čo to je vlastne, jak si zničíte život, keď si od nich niečo požičiate. A predstavte si, že má reklamu na prostriedkoch verejnej hromadnej dopravy, na autobusoch, ktoré sa rozpadávajú. No už k dokonalosti nič nechýba, viete. A mimochodom, MHD je hradená z verejných zdrojov. Prosím vás, my nevieme uchrániť jednu vec. Ak si nejaký súkromný, možno nejaký, noviny si tu vyzbiera, inzeráty, budiš, keď sú jeho. I keď aj tam by podľa mňa mal byť na to dosah. Ale ak je niečo hradené z verejných zdrojov alebo dotované z verejných zdrojov, tak aspoň nejakú silu by tá spoločnosť mala mať na to, že si povie: No, moment, vážení, ale na emhádečku to nelepte! Prosím vás, za chvíľku to bude po cintorínoch, za chvíľku to bude v domovoch dôchodcov. To oni tam prídu, oni sa dohodnú, že nejakú zľavu im dajú, kúpia nejaký hrniec, a za to si tam môžu dať reklamu. To tu takto naozaj sa k tomu, vyzerá, že dopracujeme. A mimochodom jednu vec mi nedá, aby som sa nespýtal, keď vás tu vidím obidvoch, pán minister, aj pán generálny riaditeľ Sociálnej poisťovne. Ja som aj kvôli tomu cirkusu, čo som tu robil, čo ste mi vyčítali, ale vyzerá, že ste našli to, že ak je niečo životné minimum, tak prečo niekto má žiť zo 60 percent. Len mi potom, prosím vás, povedzte, ak ste tú vyhlášku upravovali, pôvodný návrh bol od 1. augusta. Prečo zrazu od 1. novembra?! Kto si vyboxoval tie štyri alebo päť mesiacov navyše? Čo je niekde vo vyjadrení finančnom možno 4 mil. euro mesačne, o 20 mil. eur možno niekomu príde, alebo 16, nech je to, koľko rýchlejšie, ako to by to bolo. Prečo si niekto vyboxoval 1. november, keď už to mohlo byť skôr? To by ma fakt zaujímalo.
P. Hrušovský, predseda NR SR: (2004-05-14):
Ešte predtým s faktickou poznámkou pán poslanec Číž.
Grendel, Gábor, podpredseda NR SR (2020-10-20):
Pán poslanec Mizík.
Bugár, Béla, podpredseda NR SR (2019-09-25):
Na vystúpenie pána poslanca s faktickými dvaja páni poslanci. Pán poslanec Vašečka, nech sa páči.
Laššáková, Jana, podpredsedníčka NR SR (2014-12-11):
Nech sa páči. Pán poslanec oznámil, že nebude žiadať, aby sa o jeho nespokojnosti s odpoveďou hlasovalo. Nech sa páči, pán poslanec Kadúc.
Hrušovský, Pavol, predseda NR SR (2011-10-19):
Hlasujeme, páni poslanci. (Hlasovanie.) 147 prítomných, 79 za, 68 proti. Schválili sme návrh, môžeme pristúpiť k hlasovaniu. Nech sa páči.
Pčolinský, Peter, podpredseda NR SR (2023-02-07):
Pán poslanec, nevykrikujte! Mali ste faktickú. Ďakujem pekne. O slovo požiadala pani spravodajkyňa, nech sa páči.
Jurzyca, Eugen, poslanec NR SR (2015-03-13):
Ďakujem pekne. Ja myslím, že to bolo veľmi dobré vystúpenie, pán poslanec Mikuš, aspoň teda ja som súhlasil so všetkým. Žiada sa mi len v jednom malom bode malé spresnenie. Hovoril si o tom, že by sa mali zverejňovať informácie, ako sa tým firmám darí, ktoré dostali stimuly. Tam si dovolím také malé upresnenie, že tie informácie by sa mali zverejňovať v takej štruktúre, aby bolo možné dlhodobo merať návratnosť týchto investícií a aby sa zverejňovali strojovo spracovateľným spôsobom. Ďakujem pekne
Kremský, Peter, poslanec NR SR (2020-04-01):
Ďakujem, pán predsedajúci. Ja by som chcel zareagovať na vystúpenie pána poslanca Kamenického. Chcel by som len pripomenúť pánom spoluposlancom, že táto vláda je vo funkcii dneska, ak sa nemýlim, desiaty deň a myslím si, že to, čo robí, je, hasí, hasí obrovský požiar, ktorý nám tu vznikol. Nikto z nás ho nezapríčinil, ale som veľmi prekvapený, že tieto často aj dobré návrhy a nápady sa neobjavili v tej vláde ešte pred termínom nástupu novej vlády. Všetci sme vedeli, čo nasleduje, čo prichádza. Videli sme prípad Talianska a ďalších krajín, kde to naozaj veľmi silno prepuklo. Vedeli sme zhruba odhadnúť, čo prichádza a som veľmi prekvapený, že s týmito nápadmi prichádzate až teraz, keď už je nová vláda vo funkcii. Takže ja chcem veľmi oceniť tieto opatrenia. Sú to naozaj také rýchle opatrenia a nie sú komplexné určite. Čaká nás ešte veľa ďalších vecí a ja si špeciálne cením vlastne to uvoľnenie rezervného fondu, ktorý je inak určený na kapitálové výdavky pre mestá a obce, aj na bežné výdavky, pretože práve ten aktuálny výpadok príjmov miest a obcí môže zapríčiniť, že nám začnú kolabovať služby práve v mestách a obciach. Čiže toto bolo veľmi rýchlo treba urobiť. Ja si myslím, že toto je jeden taký príklad toho, čo sa dá urobiť, aby vlastne to fungovalo krátkodobo a samozrejme tých opatrení bude oveľa viac a ja budem veľmi rád aj, keď budete dávať vlastné opatrenia, samozrejme, so zabezpečením financií na to, aby sme túto krízu zvládli. Ďakujem.
Zmajkovičová, Renáta, podpredsedníčka NR SR (2013-12-04):
Vyhlasujem všeobecnú rozpravu za skončenú. Pani ministerka, chcete záverečné slovo? Nech sa páči.
Vons, Peter, poslanec NR SR (2021-10-06):
Ďakujem. Ja viac-menej takisto po vystúpení kolegov, ešte pred tým pána Mičovského aj Martina Fecka, som sa rozhodol, že tiež nejakým spôsobom podporím alebo poviem, poďakujem sa skupine poslancov, ktorí tento zákon priniesli sem do Národnej rady. Ja som z Turca a myslím si, že väčšina z nás sme z takých regiónov, kde je naozaj takýchto pamiatok veľmi veľa. Častokrát nám je ľúto, že niektoré sú úplne nezaopatrené ako napríklad Starhrad, ktorý je od Strečna smerom k tej, v tom meandry, hej, ktorý je prekrásny. Tak ako vidím krásne nasvietený hrad napríklad pri Považskej Bystrici, tak aj toto by bolo možno hodné, len, samozrejme, stojí to nejaké peniaze. Ale konkrétne na Turci je Sklabinský Podzámok a práve tam som aj nejak dva mesiace dozadu zablúdil a stretol som sa aj s tým správcom. Je to, dá sa povedať, predseda občianskeho združenia, ktoré sa už viac ako dvadsať rokov stará o tento hrad. Trápi sa tam, samozrejme, aj s podporou štátu. Zhodou okolnosti som ako poslanec Žilinského samosprávneho kraja na úrade práce aj vo výbore pre otázky v zamestnanosti a pamätám si, áno, keď sa schvaľovali tieto žiadosti, ktoré aj pracovníci úradu práce veľmi si pochvaľovali, že je to výborná robota práve pre takých ľudí, ktorí možno sú nie niekde zamestnateľní. Takže ja dúfam, že aj tento zákon, ktorý teraz prichádza a schválime ho, verím, že pomôže týmto dobrovoľníkom a ľuďom, ktorí to robia naozaj úplne zo srdca. Starajú sa o veci, o ktoré by sa mal starať štát. Takže nech im tento zákon pomôže. Ja sa teším. Spoločne verím, že aj Janko Mičovský, kolega, ktorý túto problematiku pozná, že pôjdeme sa tam pozrieť a popýtame sa konkrétne, akú pomoc potrebujú a pomôže im. Ďakujem ešte raz.
Mezenská, Helena, poslankyňa NR SR (2013-03-22):
Áno. Pán Lebocký, ja vás chcem ubezpečiť, že tak, ako vy ste komunikovali s kompetentnými, sme s kompetentnými komunikovali aj my. A komunikovali sme aj s občanmi. Teda priamo, ako som aj uviedla v mojom príspevku, so zástupcami týchto pozemkových spoločenstiev. A prepáčte mi, tie argumenty, ktoré tu boli uvedené na to, aby sa tie dva systémové inštitúty, teda to predkupné právo a dvojtretinová väčšina, aby sa tieto inštitúty vynechali a zrušili, vaše argumenty ma nepresvedčili. Ďakujem.
Jurinová, Erika, podpredsedníčka NR SR (2012-12-06):
Pán poslanec Hrušovský, vy ste neboli prihlásený. Uzatvorila som mená, naozaj, neboli ste tam. (Hlasy z pléna.) To by som bola zaregistrovala. Pán technik! Boli ste tam? (Hlasy z pléna.) Dobre, to som si nevšimla. Nech sa páči.
Hrušovský, Pavol, podpredseda NR SR (2011-06-01):
Páni poslanci, poprosím o pokoj. Pán navrhovateľ, prosím, prerušte svoje vystúpenie. Poprosím o kľud v rokovacej sále. Nech sa páči.
P. Paška, predseda NR SR: (2006-10-17):
(Hlasovanie.) Prítomných 143, za 100, zdržalo sa 43. Konštatujem, že Národná rada sa uzniesla, že tento návrh zákona prerokuje v druhom čítaní. Prosím teraz o hlasovanie o pridelení návrhu výborom, určení gestorského výboru a určení lehôt na jeho prerokovanie v druhom čítaní.
Blanár, Juraj, podpredseda NR SR (2021-10-05):
Vyčerpali sme faktické poznámky. Ďalší v rozprave vystúpi pán poslanec Radovan Marcinčin, nech sa páči.
Grendel, Gábor, podpredseda NR SR (2020-07-24):
Pani poslankyňa Zemanová vystúpi v rozprave za poslanecký klub SaS.